[{"text_idx": "#000001", "text": "Sefydliad academaidd: Prifysgol De Cymru"}, {"text_idx": "#000003", "text": "Gweld/Lawrlwytho PDF yr Astudiaeth Achos"}, {"text_idx": "#000004", "text": "Cwblheais fy ngradd israddedig mewn Cemeg ym Mhrifysgol De Cymru. Yna, cefais fy annog gan fy ngoruchwyliwr ymchwil, yr Athro Richard Dinsdale, i ymgeisio am ysgoloriaeth KESS 2 gan fod gen i ddiddordeb mawr mewn ynni adnewyddadwy a\u2019r sector amgylcheddol yn gyffredinol."}, {"text_idx": "#000005", "text": "Credir mai\u2019r diwydiant dur yw cyfrannwr diwydiannol mwyaf y byd at garbon deuocsid atmosfferig. Mae diwydiant dur Prydain yn cyfrannu oddeutu \u00a39.5 biliwn i economi\u2019r DU yn flynyddol. Mae dur yn ddeunydd allweddol ar gyfer adeiladu a darparu ffynonellau ynni adnewyddadwy fel pwer gwynt, trydan dwr a solar. Mae angen 230 tunnell o ddur i adeiladu un tyrbin gwynt. Mae\u2019n hanfodol bod y broses gweithgynhyrchu dur yn newid i fod yn un mwy cyfeillgar i\u2019r amgylchedd ond yn parhau i fod yn gost-effeithiol ac effeithlon fel bod cynhyrchu dur yn gynaliadwy wrth i ni wynebu\u2019r tro anochel at dechnoleg a menter werdd."}, {"text_idx": "#000006", "text": "Dywedodd Gareth Lloyd o Dur Tata Steel \u201cBu\u2019n cyd-weithio gyda Rhiannon yn brofiad boddhaol iawn. Cynhyrchom y syniad cychwynnol gyda Phrifysgol De Cymru, yna recriwtio a gweithio gyda Rhiannon o\u2019r gwaith labordy cychwynnol llwyddiannus hyd at ddylunio a defnyddio\u2019r cyfarpar peilota er mwyn profi\u2019r cysyniad ym Mhort Talbot a fydd, gobeithio, yn arwain at wella cynaliadwyedd amgylcheddol ac ariannol gweithgynhyrchu dur yng Nghymru.\u201d"}, {"text_idx": "#000008", "text": "Galluogodd cyd-weithio gyda TATA fi i ymgyfarwyddo a\u0302\u2019r rhwystrau sy\u2019n wynebu cwmni\u0308au mawr wrth geisio lleihau eu heffaith ar yr amgylchedd. Mae TATA yn rhagweithiol yn eu dull o ganfod atebion i broblemau enfawr megis allyriadau carbon deuocsid. Gwnaeth hyn fy nghydweithrediad gyda hwy yn hawdd ac yn ddymunol. Cefais gymaint o gyfleoedd a phrofiadau gwych ond yr uchafbwynt i mi oedd y daith o\u2019r safle lawn a oedd yn olrhain y broses o weithgynhyrchu dur o\u2019r dechrau i\u2019r diwedd. Mae\u2019n galonogol gwybod bod cwmni\u0308au eisiau gwneud y newidiadau hyn. Yr her fawr nesaf yw eu gweithredu cyn ei bod hi\u2019n rhy hwyr."}, {"text_idx": "#000009", "text": "Mae KESS 2 yn cynnal diwylliant o ddealltwriaeth a chyfeillgarwch a ddangosir trwy\u2019r gefnogaeth ragorol gan y staff tu o\u0302l i\u2019r llenni a chyd-fyfyrwyr KESS. Rwyf wedi gwneud ffrindiau gwych dros y 3 blynedd ac edrychaf ymlaen at eu gwylio i gyd yn llwyddo."}, {"text_idx": "#000010", "text": "Datblygodd fy ymchwil broses ar gyfer bioburo allyriadau nwyon ty\u0302 gwydr a\u2019u trosi\u2019n gemegau i\u2019w defnyddio mewn biobolymerau a phlastigion. Dywedir mai newid hinsawdd yw un o brif ysgogyddion marwolaethau rhywogaethau ledled y byd, gan arwain at golli bioamrywiaeth a chwymp ecosystemau sefydlog. Mae hyn yn effeithio\u2019n uniongyrchol ar fodau dynol, gan fygwth ein hadnoddau bwyd, dwr glan ac aer."}, {"text_idx": "#000011", "text": "Mae\u2019r bioadweithydd bellach yn cael ei beilota ac mae posibilrwydd y gellir ei ddatblygu yn dechnoleg fforddiadwy er mwyn pontio\u2019r diwydiant dur fel y mae a\u0302 dyfodol cynaliadwy drwy weithgynhyrchu dur gwyrdd."}, {"text_idx": "#000012", "text": "Yn ystod fy PhD cefais lawer o uchafbwyntiau a chyflawniadau, megis mynychu Ysgol Gradd Trawswladol KESS 2 ddwywaith, unwaith i Fangor ac yna i Pardubice yn y Weriniaeth Tsiec. Yn ogystal a\u0302 hyn, cefais gyfle i gymryd rhan yn y digwyddiad Gwyddoniaeth Blwch Sebon yn 2017 yng Nghaerdydd a hefyd mynychu cwrs ysgrifennu a chyfathrebu yng nghanol Cymru."}, {"text_idx": "#000013", "text": "Ym mis Rhagfyr 2019, cwblheais gwrs rheolaeth amgylcheddol NEBOSH yn llwyddiannus a phasio\u2019r arholiad, gan fy rhoi ar y blaen ar gyfer rolau posib a fy helpu i ddisgleirio yng ngolwg cyflogwyr y dyfodol."}, {"text_idx": "#000015", "text": "Overcoming nutrient loss during volatile fatty acid recovery from fermentation media by addition of electrodialysis to a polytetrafluoroethylene membrane stack : "}, {"text_idx": "#000016", "text": "Menter sgiliau lefel uwch Cymru gyfan sy\u2019n cael ei harwain gan Brifysgol Bangor ar ran y sector AU yng Nghymru yw Ysgoloriaethau Sgiliau\u2019r Economi Wybodaeth (KESS 2). Mae\u2019n cael ei hariannu\u2019n rhannol gan raglen gydgyfeirio Cronfa Gymdeithasol Ewrop (ESF) Llywodraeth Cymru ar gyfer Gorllewin Cymru a\u2019r Cymoedd. Am ragor o wybodaeth am sut y gallai eich sefydliad elwa o gymryd rhan yn KESS 2, cysylltwch a\u0302 thi\u0302m canolog KESS 2 ym Mangor ar: kess2@bangor.ac.uk neu di\u0302m KESS 2 PDC ar: kess@southwales.ac.uk"}, {"text_idx": "#000019", "text": "Astudiaethau Achos yn o\u0302l Sefydliad Academaidd"}, {"text_idx": "#000020", "text": "Astudiaethau Achos yn o\u0302l Ffocws"}, {"text_idx": "#000021", "text": "Astudiaethau Achos yn o\u0302l Cwmni"}, {"text_idx": "#000023", "text": "Os oes gennych unrhyw ymholiadau am KESS 2, cysylltwch ag un o\u2019n timau yn eich sefydliad academaidd lleol yma."}]